CELEX: 32005R0123
Language: fi
Date: 2005-01-26
Title: Komission asetus (EY) N:o 123/2005, annettu 26 päivänä tammikuuta 2005, asetuksen (EY) N:o 466/2001 muuttamisesta okratoksiini A:n osaltaETA:n kannalta merkityksellinen teksti

28.1.2005   
            
            
               FI
            
            
               Euroopan unionin virallinen lehti
            
            
               L 25/3
            
         
      KOMISSION ASETUS (EY) N:o 123/2005,
   annettu 26 päivänä tammikuuta 2005,
   asetuksen (EY) N:o 466/2001 muuttamisesta okratoksiini A:n osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Tiettyjen elintarvikkeissa olevien vieraiden aineiden enimmäismääristä säädetään komission asetuksessa (EY) N:o 466/2001 (2).
            
         
               (2)
            
            
               Asetuksen (EY) N:o 466/2001 mukaisesti komissio tarkastelee uudelleen säännöksiä, jotka koskevat okratoksiini A:n pitoisuuksia rusinoissa, sekä okratoksiini A:n enimmäismäärän mahdollista vahvistamista raakakahville, paahdetulle kahville ja kahvituotteille, viinille, oluelle, rypälemehulle, kaakaolle ja kaakaotuotteille sekä mausteille ottaen huomioon tehdyt tutkimukset ja sovelletut ennalta ehkäisevät toimenpiteet, joiden tavoitteena on vähentää kyseisten tuotteiden okratoksiini A -pitoisuuksia.
            
         
               (3)
            
            
               Elintarvikealan tiedekomitea totesi okratoksiini A:sta 17 päivänä syyskuuta 1998 antamassaan lausunnossa, että okratoksiini A on mykotoksiini, jolla on karsinogeenisia, nefrotoksisia, teratogeenisia, immunotoksisia ja mahdollisesti neurotoksisia ominaisuuksia. Komitea totesi lisäksi, että käynnissä on lisätutkimuksia okratoksiini A:n karsinogeenisyyteen liittyvien mekanismien selvittämiseksi. Okratoksiini A:n karsinogeenisyyttä koskeva eurooppalainen tutkimushanke saataneen päätökseen vuoden 2004 loppuun mennessä. Kun tutkimustulokset ovat kokonaisuudessaan käytettävissä, komissio pyytää Euroopan elintarviketurvallisuusviranomaista päivittämään elintarvikealan tiedekomitean lausuntoa uusien tutkimustulosten mukaisesti.
            
         
               (4)
            
            
               Yhteisön kansalaisten okratoksiini A:n saantia on arvioitu jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY (3) puitteissa. Okratoksiini A:ta saadaan eniten viljasta ja viljatuotteista. Ihmisten on todettu saavan okratoksiini A:ta merkittävästi viinistä, kahvista ja oluesta. Merkittävä osa tiettyjen herkkien kuluttajaryhmien, kuten lasten, okratoksiini A -altistuksesta aiheutuu rusinoista ja rypälemehusta.
            
         
               (5)
            
            
               Asetuksella (EY) N:o 466/2001 on vahvistettu enimmäisarvot okratoksiini A:n pitoisuudelle viljoissa, viljatuotteissa sekä rusinoissa. Okratoksiini A:n pitoisuutta oluessa säännellään epäsuorasti, sillä oluessa oleva okratoksiini A on peräisin maltaasta, jolle on vahvistettu enimmäismäärä. Edellä mainitusta syystä ei ole ihmisten terveyden kannalta välittömästi tarpeen asettaa enimmäismäärää okratoksiini A:n pitoisuudelle oluessa, mutta sen asettamista olisi harkittava tulevan tarkastelun yhteydessä.
            
         
               (6)
            
            
               Merkittävä osa ihmisten okratoksiini A -altistuksesta aiheutuu viinistä sekä paahdetusta ja liukoisesta kahvista ja lasten osalta rypälemehusta. Siksi on aiheellista jo tässä vaiheessa vahvistaa enimmäismäärät näissä elintarvikkeissa, jotta voidaan suojella ihmisten terveyttä estämällä sellaisten elintarvikkeiden jakelu, joiden okratoksiini A -pitoisuus on liian korkea.
            
         
               (7)
            
            
               Okratoksiini A:ta on todettu myös muissa kuivatuissa hedelmissä kuin rusinoissa, kaakaossa, kaakaotuotteissa, mausteissa ja lakritsissa. Okratoksiini A -pitoisuuksien enimmäisarvojen asettamista näille elintarvikkeille, mukaan luettuna raakakahvi, sekä nykyisten enimmäisarvojen tarkistamista käsitellään sen jälkeen, kun Euroopan elintarviketurvallisuusviranomainen on arvioinut okratoksiini A:n toksikologiaa koskevat tutkimustulokset.
            
         
               (8)
            
            
               Asetus (EY) N:o 466/2001 olisi tämän vuoksi muutettava vastaavasti.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 466/2001 seuraavasti:
   
               1)
            
            
               Korvataan 4 artiklan 2 kohdan b alakohdassa oleva ilmaus ”ja 2.2.2” ilmauksella ”, 2.2.2, 2.2.3, 2.2.4 ja 2.2.5”.
            
         
               2)
            
            
               Korvataan 5 artiklan 2 a kohta seuraavasti:
               ”2 a.   Komissio tarkastelee liitteessä I olevan 2 osan 2.2 kohdan säännöksiä uudelleen viimeistään 30 päivänä kesäkuuta 2006 Euroopan elintarviketurvallisuusviraston tekemän okratoksiini A:ta koskevan riskinarvioinnin perusteella ja ottaen huomioon okratoksiini A -pitoisuuden alentamiseksi suoritetut ehkäisevät toimenpiteet. Tarkastelu koskee varsinkin okratoksiini A:n enimmäismäärää rusinoissa ja rypälemehussa sekä okratoksiini A:n enimmäismäärän asettamista raakakahville, muille kuivatuille hedelmille kuin rusinoille, oluelle, kaakaolle ja kaakaotuotteille, väkeville viineille, lihalle ja lihavalmisteille, mausteille sekä lakritsille.
               Tätä tarkoitusta varten jäsenvaltioiden ja asianomaisten osapuolten on toimitettava vuosittain komissiolle tehtyjen tutkimusten tulokset ja tiedotettava okratoksiini A:n aiheuttaman saastumisen välttämiseksi toteutettujen ennalta ehkäisevien toimenpiteiden soveltamisessa saavutetusta edistymisestä. Komissio saattaa nämä tulokset jäsenvaltioiden saataville.”
            
         
               3)
            
            
               Muutetaan liite I tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2005.
   Tätä asetusta ei sovelleta tuotteisiin, jotka on sovellettavien säännösten mukaisesti saatettu yhteisön markkinoille ennen 1 päivää huhtikuuta 2005. Elintarvikealan toimijan on todistettava, milloin tuotteet saatettiin markkinoille.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä tammikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 37, 13.2.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 77, 16.3.2001, s. 1. Asetus sellaisena kuin se on viimeksi muutettuna asetuksella (EY) N:o 684/2004 (EUVL L 106, 15.4.2004, s. 6).
   
      (3)  EYVL L 52, 4.3.1993, s. 18. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003.
   
      LIITE
      Korvataan liitteessä I olevassa osassa ”2. Myotoksiini” kohta ”2.2 Okratoksiini A” seuraavasti:
      
                  Tuote
               
               
                  Okratoksiini A: enimmäismäärät
                  (μg/kg tai ppb)
               
               
                  Näytteenottomenetelmä
               
               
                  Vertailumenetelmä
               
            ”2.2   OKRATOKSIINI A
               
            2.2.1   Viljat (myös riisi ja tattari) ja niistä johdetut viljatuotteet
               
            
                  
                              2.2.1.1
                           
                           
                              Raa'at viljojen jyvät (myös raakariisi ja tattari)
                           
                        
               
                  5,0
               
               
                  Komission direktiivi 2002/26/EY (1)
                  
               
               
                  Direktiivi 2002/26/EY
               
            
                  
                              2.2.1.2
                           
                           
                              Kaikki viljapohjaiset tuotteet (myös prosessoidut viljatuotteet ja suoraan ihmisravinnoksi tarkoitetut viljanjyvät)
                           
                        
               
                  3,0
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.2
                           
                           
                              Rusinat (korintit, rusinat ja sultana-lajikkeet
                           
                        
               
                  10,0
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.3
                           
                           
                              
                                          —
                                       
                                       
                                          Paahdetut kahvipavut ja jauhettu paahdettu kahvi, ei kuitenkaan liukoinen kahvi
                                       
                                    
                        
               
                  5,0
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              —
                           
                           
                              Liukoinen kahvi (pikakahvi)
                           
                        
               
                  10,0
               
            
                  
                              2.2.4
                           
                           
                              
                                          —
                                       
                                       
                                          Viini (puna-, valko- ja roséviini) (2) ja muut viinipohjaiset ja/tai rypäleen puristemehupohjaiset juomat (3)
                                          
                                       
                                    
                        
               
                  2,0 (4)
                  
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.5
                           
                           
                              
                                          —
                                       
                                       
                                          Rypälemehu, rypälemehuainesosat muissa juomissa, mukaan luettuna rypälenektari ja rypälemehutiiviste, ennalleen saatettuna (5)
                                          
                                       
                                    
                        
               
                  2,0 (4)
                  
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              —
                           
                           
                              Suoraan ihmisravinnoksi tarkoitettu rypäleen puristemehu ja tiivistetty rypäleen puristemehu ennalleen saatettuna (5)
                              
                           
                        
               
                  2,0 (4)
                  
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.6
                           
                           
                              Lastenruoat ja viljapohjaiset valmisruoat imeväisille ja pikkulapsille (6)
                              
                           
                        
               
                  0,50
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.7
                           
                           
                              Nimenomaan imeväisille tarkoitetut ruokavaliovalmisteet erityisiin lääkinnällisiin tarkoituksiin (7)
                              
                           
                        
               
                  0,50
               
               
                  Direktiivi 2002/26/EY
               
               
                  Direktiivi 2002/26/EY
               
            
                  
                              2.2.8
                           
                           
                              Raakakahvi, muut kuivatut hedelmät kuin rusinat, olut, kaakao ja kaakaotuotteet, väkevät viinit, lihavalmisteet, mausteet ja lakritsi.
                           
                        
               
                  —
               
               
                   
               
               
                  ”
               
            
         (1)  EYVL L 75, 16.3.2002, s. 38. Direktiivi sellaisena kuin se on viimeksi muutettuna direktiivillä 2004/43/EY (EUVL L 113, 20.4.2004, s. 14).
      
         (2)  Viinit, myös kuohuviinit, mutta ei väkevät viinit eikä viinit, joiden alkoholipitoisuus on vähintään 15 tilavuusprosenttia neuvoston direktiivin (EY) N:o 1493/1999 (EYVL L 179, 14.7.1999, s. 1) mukaisesti, sekä hedelmäviinit.
      
         (3)  Maustetut viinit, maustetut viinipohjaiset juomat ja maustetut viinistä valmistetut juomasekoitukset neuvoston asetuksen (ETY) N:o 1601/91 (EYVL L 149, 14.6.1991, s. 1) mukaisesti. Näihin juomiin sovellettava okratoksiini A:n enimmäismäärä on riippuvainen viinin ja/tai rypäleen puristemehun osuudesta lopullisessa tuotteessa.
      
         (4)  Enimmäismäärää sovelletaan tuotteisiin, jotka on valmistettu vuoden 2005 tai sitä myöhempien vuosien sadosta.
      
         (5)  Viinirypäleistä saadut hedelmätäysmehut, mukaan luettuina tiivisteestä valmistetut hedelmätäysmehut, hedelmätäysmehutiivisteet ja hedelmänektarit, sellaisina kuin ne on määritelty elintarvikkeena käytettävistä hedelmätäysmehuista ja tietyistä vastaavista valmisteista 20 päivänä joulukuuta 2001 annetun neuvoston direktiivin 2001/112/EY liitteessä I ja II (EYVL L 10, 12.1.2002, s. 58).
      
         (6)  Lastenruoat ja viljapohjaiset valmisruoat imeväisille ja pikkulapsille, siten kuin ne on määritelty imeväisille ja pikkulapsille tarkoitetuista viljapohjaisista valmisruoista ja muista lastenruoista 16 päivänä helmikuuta 1996 annetun komission direktiivin 96/5/EY 1 artiklassa (EYVL L 49, 28.2.1996, s. 17), sellaisena kuin direktiivi on viimeksi muutettuna direktiivillä 2003/13/EY (EUVL L 41, 14.2.2003, s. 33).
      Imeväisille ja pikkulapsille tarkoitettujen lastenruokien ja viljapohjaisten valmisruokien osalta enimmäisrajoja sovelletaan kuiva-aineeseen. Kuiva-aine määritellään direktiivin 2002/26/EY säännösten mukaisesti.
      
         (7)  Ruokavaliovalmisteet erityisiin lääkinnällisiin tarkoituksiin, siten kuin ne on määritelty ruokavaliovalmisteista erityisiin lääkinnällisiin tarkoituksiin 25 päivänä maaliskuuta 1999 annetussa komission direktiivissä 1999/21/EY (EYVL L 91, 7.4.1999, s. 29).
      Erityisiin lääkinnällisiin tarkoituksiin nimenomaan imeväisille tarkoitettuja ruokavaliovalmisteita koskevia enimmäisrajoja sovelletaan
      
                  —
               
               
                  maidon ja maitovalmisteiden osalta valmisteisiin, jotka ovat valmiita käytettäviksi (joita pidetään kaupan sellaisenaan tai jotka saatetaan ennalleen valmistajan ohjeiden mukaan),
               
            
                  —
               
               
                  muiden tuotteiden kuin maidon ja maitovalmisteiden osalta kuiva-aineeseen; kuiva-aine määritellään direktiivin 2002/26/EY säännösten mukaisesti.